****

 **REPUBLIKA HRVATSKA**

**BJELOVARSKO-BILOGORSKA**

 **Ž U P A N I J A**

 **OPĆINA ŠANDROVAC**

 **OPĆINSKO VIJEĆE**

**KLASA:400-06/20-01/32**

**URBROJ:2123-05-01-20-1**

**U Šandrovcu,21.12.2020.**

 Na temelju članka 9.a Zakona o financiranju javnih potreba u kulturi („Narodne novine“ broj 47/90, 27/93, 38/09) i članka 34. Statuta Općine Šandrovac („Općinski glasnik Općine Šandrovac“ br. 02/18 od 02.02.2018.) Općinsko vijeće Općine Šandrovac na svojoj 30. sjednici održanoj 21.12.2020. donosi

**PROGRAM**

**JAVNIH POTREBA U KULTURI**

**OPĆINE ŠANDROVAC U 2021. GODINI**

**Članak 1.**

Ovim Programom utvrđuju se oblici, način poticanja i promicanja kulture i kulturnih djelatnosti, opseg, kvaliteta i način zadovoljavanja javnih potreba u kulturi za općinu Šandrovac, te obim i dinamika sufinanciranja tih potreba u 2021.godini.

Javne potrebe iz stavka 1. ovog članka poticati će se, promicati i zadovoljavati:

-podržavanjem pojedinačnih akcija i manifestacija u kulturi koje pridonose razvitku, obogaćivanju i promicanju kulturnog života i Općine Šandrovac.

-sufinanciranje tekućih potreba vjerskih zajednica

**Članak 2.**

U smislu članka 1. ovog Programa, u Proračunu općine Šandrovac za 2021.godinu osigurava se dio sredstava za ostvarivanje djelatnosti i programa pojedinih usluga, te za pojedine akcije i manifestacije u kulturi pojedinih udruga u ukupnom iznosu **483.000,00 kuna**:

***Djelatnost udruga kulture***

\*Nerazdvojni i vrijedan dio kulture općine Šandrovac je djelovanje **KUD-a Šandrovac**, udruga na području kulturno-umjetničkog stvaralaštva.

Planirani iznos sredstva za rad KUD-a Šandrovac : **30.000,00 kun**a

Izvor financiranja: općinski proračun, konto 3811413-Udruge općine Šandrovac.

\***Udruga za promicanje običaja bilogorskog kraja „KREMEN**“ , Bjelovarska 6, Šandrovac (UZPOBKK ) djeluje u zaštiti , promicanju, razvitku i unapređenju interesa pripadnika ljudi bilogorskog kraja za očuvanje kulture, jezika pisma i običaja.

Planirani iznos sredstava za rad Udruge KREMEN : **3.000,00 kn**

Izvor financiranja: općinski proračun, konto 3811413-Udruge općine Šandrovac.

\*2\*

\* **Kulturni centar Šandrovac-** izgradnja novog objekta i uređenje okoliša. Izgradnjom se želi unaprijediti i promicati očuvanje kulture bilogorskog kraja . Za projekat izgradnje planirana su sredstva u iznosu od **400.000.kn.**

Izvor financiranja : iz sredstava LAG-a i Proračuna Općine Šandrovac.

***Tekuće donacije vjerskim zajednicama***

\*Planirani iznos sredstva donacije crkvi Šandrovac **50.000,00 kuna**

Izvor financiranja: općinski proračun, konto 38112.

**Članak 3.**

Ovaj Program objaviti će se u "Općinskom glasniku Općine Šandrovac“, a primjenjuje se od 1. siječnja 2021. godine.

 Predsjednik općinskog vijeća

 Općine Šandrovac

 Miroslav Sokolić